கேள்வி: அ. சிவசைலம் - தொழில் பற்றி தகவல் சொல்.
பதில்: இந்திய வணிக நிறுவனத்தின் முன்னாள் தலைவரான சிவசைலம், இந்தியாவில் தானுந்துத் தொழிற்றுறை தலைவராக தொடர்ந்து இரண்டு முறை (1970, 1971) இருந்துள்ளார். மேலும் 1969 முதல் 1970 வரை இரண்டு ஆண்டுகள் சென்னையின் ஷெரிப்பாகவும் பணியாற்றினார் சென்னையின் வணிக நிறுவனச் சங்கம் மற்றும் இந்திய தொழில்நுட்பக் கழகம் சென்னை ஆகியவற்றுடன் தொடர்புள்ள இவர், திருநெல்வேலி மனோன்மணியம் சுந்தரனார் பல்கலைக்கழகம் பரமகல்யாணி குழுமம், ஆழ்வார்குறிச்சி மற்றும் சுற்றுச்சூழல் அறிவியல் நிறுவனம் ஆகியவற்றின் நிறுவனரும் ஆவார்.
கேள்வி: அ. சிவசைலம் - விருதுகள் பற்றி விளக்கவும்.
பதில்: தமிழ்நாடு வேளாண்மைப் பல்கலைக்கழகம் இவருக்கு அறிவியல் முனைவர் பட்டம் ( மதிப்புறு முனைவர் பட்டம் ) வழங்கி கௌரவித்தது. தேசிய தரக் காப்பீட்டு நிறுவனம் இவருக்கு சிறந்த தொழிலதிபர் விருதை வழங்கியது. இவர் இந்திய தானுந்து பொறியாளர்கள் சங்கம் மற்றும் இந்தியாவில் தானுந்துத் தொழிற்றுறை வழங்கும் வாழ்நாள் சாதனையாளர் விருதுகளையும் , அகில இந்திய மேலாண்மை சங்கத்தின் சிறப்புமிக்க சேவை விருதையும் பெற்றார். இந்திய வாகன உதிரிபாக உற்பத்தியாளர்கள் சங்கத்தின் பொன்விழா வாழ்நாள் பங்களிப்பு விருதையும் பெற்ற இவர், இலண்டனில் உள்ள தொழில்முனைவோர் நிறுவனத்தின் சகாவாகத் தேர்ந்தெடுக்கப்பட்டவர். இவர் 2007 ஆம் ஆண்டு இந்திய அரசாங்கத்தால் குடியரசு தின மரியாதை பட்டியலில் சேர்க்கப்பட்டு பத்மசிறீ விருதைப் பெற்றார்.
கேள்வி: அ. சிவசைலம் - குடும்பம் குறித்து விரிவாக சொல்லுங்கள்.
பதில்: சிவசைலம், இந்திரா என்பவரை மணந்தார். இந்த இணையருக்கு இரு பெண் குழந்தைகள். மூத்த மகள், மல்லிகா சீனிவாசன், பென்சில்வேனியா பல்கலைக்கழகத்தின் வார்ட்டன் பள்ளி மாணவர். டிராக்டர்ஸ் அண்ட் ஃபார்ம் எக்யூப்மென்ட் லிமிடெட் நிறுவனத்தின் தலைவராகவும் தலைமை செயல் அதிகாரியாகவும் இருக்கிறார். இவரின் கணவர் டிவிஎஸ் குழுமம் தலைவர் வேணு சீனிவாசன் (தொழிலதிபர்) ஆவார். இளைய மகள் ஜெயஸ்ரீ வெங்கட்ராமன், டிராக்டர்ஸ் அண்ட் ஃபார்ம் எக்யூப்மென்ட் லிமிடெட் இயக்குநராக இருக்கிறார். இவரின் கணவர் சென்னையைச் சேர்ந்த தொழில் குழுமமான டபிள்யூஎஸ் நிறுவனத்தின் நிர்வாக இயக்குநர் முரளி வெங்கட்ராமன் ஆவார் சென்னை